APROBACIÓN INICIAL MODIFICACIÓN PUNTUAL Nº 2 PXOM
ADMINISTRACIÓN LOCAL — Municipal — Meaño (Urbanismo e Patrimonio, 03/01/2020)

O Pleno da Corporación do Concello de Meaño, en sesión ordinaria de data 29 de novembro de 2019, adoptou, entre outros, o seguinte acordo: “1º. Aprobar inicialmente, ao abeiro do artigo 60.6 da Lei 2/2016, do 10 de febreiro, do solo de Galicia e do artigo 144.5 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia o documento de aprobación inicial da Modificación puntual n.º 2 do Plan Xeral de Ordenación Municipal do Concello de Meaño, redactado por Urbes Gestión del Suelo, S. L. e subscrito por Dª Caterina Maria Arts Arribe, arquitecta, Dª Puerto Hinjos Lizaga, avogada e D. Fernando Isaac Pedro Pascual Apolinar Piozas, enxeñeiro industrial e datado en abril de 2019.2º. Someter o documento da Modificación puntual n.º 2 do Plan Xeral de Ordenación Municipal do Concello de Meaño, redactado por Urbes Gestión del Suelo, S. L. e subscrito por Dª Caterina Maria Arts Arribe, arquitecta, Dª Puerto Hinjos Lizaga, avogada e D. Fernando Isaac Pedro Pascual Apolinar Piozas, enxeñeiro industrial e datado en abril de 2019, xunto cos documentos integrantes do expediente tramitado a información pública durante o prazo de dous meses, mediante anuncio publicado no Diario Oficial de Galicia e nun dos xornais de maior difusión na provincia, dando cumprimento ao artigo 60.6 da Lei 2/2016, do 10 de febreiro, do solo de Galicia e do artigo 144.5 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia; dando traslado desta documentación ao órgano competente en materia de urbanismo, o cal realizará as consultas previstas na documento de alcance do estudo ambiental, dará audiencia aos municipios limítrofes e solicitará os informes sectoriais autonómicos preceptivos e solicitar o Concello os demais informes sectoriais que resulten preceptivos.3º. Este acordo de aprobación inicial determina a suspensión do procedemento de outorgamento de licenzas naqueles ámbitos do territorio obxecto de planeamento no caso en que as novas determinacións deste supoñan a modificación da ordenación urbanística vixente. Esta suspensión terá unha duración máxima de dous anos, contados desde a data da aprobación inicial e, en calquera caso, extinguirase coa aprobación definitiva do planeamento. Esta suspensión tamén estará referida ás licenzas de parcelación, edificación e demolición. A suspensión poderá referirse a todas ou algunha das actividades citadas, e non afectará: a) As obras de mantemento, conservación e reforma, salvo no caso de obras de rehabilitación integral que sexan equiparables á reconstrución total do edificio non xustificadas en razóns de urxencia ou que supoñan un aumento do volume edificado. b) Ás licenzas de primeira ocupación. c) Aos proxectos que cumpran simultaneamente o instrumento de planeamento en vigor e a revisión ou modificación deste, sempre que esta fose aprobada inicialmente. d) Aos actos suxeitos ao trámite de comunicación previa, sempre e cando se trate de obras ou actos para a implantación de usos ou actividades autorizados polo novo planeamento.” O que se fai público, ao abeiro do artigo 49 da Lei 7/1985, de 2 de abril, Reguladora das Bases do Réximen Local, para que durante o prazo de dous meses, contados a partir do día seguinte ao da publicación deste anuncio no Diario Oficial de Galicia, os interesados poidan consultar o expediente e formular as alegacións que xulguen oportunas. A documentación sometida á exposición pública estará a dispor dos interesados na Secretaria-intervención do Concello de Meaño e na seguinte dirección web do Concello https://concellodemeano.sedelectrónica.gal/transparency/. En Meaño, o alcalde Carlos Vieitez Fernández.